封敕文
参考资料

↑  《宋书校勘记·卷七十七·列传第三十七·一七》：索虏拓跋濬遣伪散骑常侍镇西将军天水公拾贲敕文率众寇清口　张森楷校勘记云：“魏书官氏志，拾贲氏后改封氏，此即封敕文也。敕文封天水公，此云‘清水公’，误。”按张校是，下亦作天水公，今改正。
↑  《魏书·卷五十一·列传第三十九》：封敕文，代人也。祖豆，皇始初领众三万东征幽州，平定三郡，拜幽州刺史。后为使持节、都督冀青二州诸军事、前将军、开府、冀青二州刺史、关内侯。父涅，太宗时为侍御长。卒，赠龙骧将军、定州刺史、章武侯，谥曰隐。
↑  《北史·卷三十七·列传第二十五》：封敕文，代人也，本姓是贲。祖豆，位开府、冀青二州刺史、关内侯。父涅，侍御长，赠定州刺史、章武侯，谥曰隐。
↑  《资治通鉴·卷一百二十四》：夏，四月，庚戌，魏主遣征西大将军高凉王那等，击吐谷浑王慕利延于白兰，秦州刺史代人封敕文、安远将军乙乌头击慕利延兄子什归于枹罕。
↑  《魏书·卷四下·帝纪第四》：夏四月庚戌，征西大将军、高凉王那等讨吐谷浑慕利延于阴平白兰。诏秦州刺史、天水公封敕文击慕利延兄子什归于枹罕，散骑常侍、成周公万度归乘传发凉州以西兵袭鄯善。六月壬辰，车驾北巡。什归闻军将至，弃城夜遁。
↑  《魏书·卷五十一·列传第三十九》：敕文，始光初为中散，稍迁西部尚书。出为使持节、散骑常侍、镇西将军、开府、领护西夷校尉、秦益二州刺史，赐爵天水公，镇上邽。诏敕文率步骑七千征吐谷浑慕利延兄子拾归于枹罕，众少不能制，诏遣安远将军、广川公乙乌头等二军与敕文会陇右。军次武始，拾归夜遁。敕文引军入枹罕，虏拾归妻子及其民户，分徙千家于上邽，留乌头守枹罕。
↑  《北史·卷三十七·列传第二十五》：敕文始光初为中散，稍迁西部尚书，出为使持节、开府、领护西夷校尉、秦益二州刺史，赐爵天水公，镇上邽。诏敕文征吐谷浑慕利延兄子拾归于枹罕，众少不制，诏广川公乙乌头等二军与敕文会陇右。军次武始，拾归夜遁，敕文引军入枹罕，虏拾归妻子及其人户，分徙千家于上邽，留乌头守枹罕。
↑  《资治通鉴·卷一百二十四》：吐谷浑什归闻魏军将至，弃城夜遁。八月，丁亥，封敕文入枹罕，分徙其民千家还上邽，留乙乌头守枹罕。
↑  《魏书校勘记·卷五十一·列传第三十九·六》：据上邽东城　北史卷三七封敕文传“东城”下有“南城”二字。按下文说敕文“分兵二百人，突入南城”，知边冏、梁会占领上邽的东、南二城，这里“东城”下当脱“南城”二字。
↑  《魏书·卷四下·帝纪第四》：是月，金城边冏、天水梁会反，据上邽东城。秦州刺史封敕文击之，斩冏，众复推会为帅。
↑  《资治通鉴·卷一百二十四》：魏金城边固、天水梁会，与秦、益杂民万余户据上邽东城反，攻逼西城。秦、益二州刺史封敕文拒却之。氐、羌万余人，休官、屠各二万余人皆起兵应固、会，敕文击固，斩之，余众推会为主，与敕文相攻。
↑  《魏书·卷五十一·列传第三十九》：金城边冏、天水梁会谋反，扇动秦益二州杂人万余户，据上邽东城。攻逼西城。敕文先已设备，杀贼百余人，被伤者众，贼乃引退。冏、会复率众四千攻城，氐羌一万屯于南岭，休官、屠各及诸杂户二万余人屯于北岭，为冏等形援。敕文遣二将领骑二百设备门内，别令骑出击之。既而伪退，冏率众腾逐，敕文轻骑横冲，大破之，斩冏。而北岭之贼，从高射敕文军人，飞矢如雨，梁会得奔北岭，骑乃引还。复推会为主。敕文分兵二百人突入南城，烧其门楼，贼见火起，众皆惊乱。又遣步卒攻门，克之，便率骑士驰入，贼余众开门出走，奔入东城，乘背追击，杀千余人。
1 2 3  《北史·卷三十七·列传第二十五》：金城边冏，天水梁会谋反，据上邽东城南城，攻逼西城。敕文先已设备，贼乃退。冏、会复攻城，氐、羌一万屯南岭，休官、屠各及杂户二万余人屯北岭，为冏等形援。敕文设奇兵大破之，斩冏。众复推梁会为主。安丰公闾根率军助敕文，敕文又表求助，未及报。梁会欲谋逃遁。先是敕文掘重堑于东城之外，几断贼走路。夜半，会乃飞梯腾堑而走。敕文先严兵于堑外，拒斗，从夜至旦。敕文谋于众曰：“困兽犹斗，而况于人。”乃以白武幡宣告贼众，若能归降，原其生命，应时降者六百余人。会知人心沮坏，于是分遁。敕文纵骑腾蹑，死者太半。
1 2 3  《资治通鉴·卷一百二十四》：仇池人李洪聚众，自言应王。梁会求救于氐王杨文德，文德曰:“两雄不并立，若须我者，宜杀洪。”会诱洪斩之，送首于文德。五月，癸亥，魏主遣安丰公闾根帅骑赴上邽，未至，会弃东城走。敕文先掘重堑于外，严兵守之，格斗从夜至旦。敕文曰:“贼知无生路，致死于我，多杀伤士卒，未易克也．”乃以白虎幡宣告会众，降者赦之，会众遂溃；分兵追讨，悉平之。略阳人王元达聚众屯松多川，敕文又讨平之。
↑  《魏书·卷四下·帝纪第四》：五月癸亥，安丰公闾根率骑诣上邽，与敕文讨梁会。会走汉中。
↑  《魏书·卷五十一·列传第三十九》：安丰公闾根率军助敕文。敕文表曰：“安定逆贼帅路那罗遣使赍书与逆帅梁会，会以那罗书射于城中，那罗称纂集众旅，克期助会。又仇池城民李洪，自称应王，天授玉玺，擅作符书，诳惑百姓。梁会遣使招引杨文德，而文德遣权寿胡将兵二十人来到会间，扇动州土，云李洪自称应王，两雄不并，若欲须我，先杀李洪，我当自往。梁会欲引致文德，诱说李洪来入东城，即斩洪首，送与文德。仇池镇将、淮阳公臣豹子遣使潜行，以今月二十四日来达臣镇，称杨文德受刘义隆职爵，领兵聚众，在仇池境中，沮动民人，规窃城镇。且梁会反逆以来，南勾文德，援势相连，武都氐羌尽相唇齿，为文德起军，所在屯结，兵众已集，克来不远。臣备边镇，与贼相持，贼在东城，隔墙而已。但以腹背有敌，攻城有疑，讨度文德，克来助会。若文德既至，百姓响应，贼党遂甚，用功益难。今文德未到，麦复未熟，事宜速击，于时为便。伏愿天鉴，时遣大军，助臣诛翦。”
↑  《魏书·卷五十一·列传第三十九》：表未及报，梁会谋欲逃遁。先是，敕文掘重堑于东城之外，断贼走路。夜中，会乃车陈飞梯，腾堑而走。敕文先严兵于堑外拒斗，从夜至旦。敕文谋于众曰：“困兽犹斗，而况于人。贼众知无生路，人自致死，必伤士众，未易可平。若开其生路，贼必上下离心，克之易矣。”众咸以为然。初敕文以白虎幡宣告贼众曰：“若能归降，原其生命。”应时降者六百余人。会知人心沮坏，于是分遁。敕文纵骑蹑之，死者太半，俘获四千五百余口。
1 2 3  《魏书·卷五十一·列传第三十九》：略阳王元达因梁会之乱，聚众攻城，招引休官、屠各之众，推天水休官王官兴为秦地王。敕文与临淮公莫真讨之，军次略阳，敕文遣使慰喻。而元达等三千余人屯于松多川。乃部分诸军，三道并攻。贼出营拒战，大破之，俘三千人。高宗时，与新平公周盆击刘骏将殷孝祖于清东，不克。天安元年五月卒。
↑  《北史·卷三十七·列传第二十五》：略阳王元达因梁会之乱，聚党攻城，招引休官、屠各之众，推天水休官王官兴为秦地王。敕文与临淮公莫真讨破之。
↑  《魏书·卷五·帝纪第五》：刘骏将殷孝祖修两城于清水东，诏镇西将军、天水公封敕文等击之。
1 2  《资治通鉴·卷一百二十八》：积射将军殷孝祖筑两城于清水之东。魏镇西将军封敕文攻之，清口戍主、振威将军，拒破之。孝祖，羡之曾孙也。上遣虎贲主庞孟虬将兵救清口，青、冀二州刺史颜师伯遣中兵参军苟思达助之，败魏兵于沙沟。师伯，竣之族兄也。上遣司空参军卜天生将兵会及中兵参军江方兴共击魏兵，屡破之，斩魏将窟瑰公等数人。十一月，魏征西将军皮豹子等将三万骑助封敕文寇青州，颜师伯御之，辅国参军焦度刺豹子坠马，获其铠槊具装，手杀数十人。
↑  《宋书·卷七十七·列传第三十七》：其年，索虏拓跋濬遣伪散骑常侍、镇西将军天水公拾贲敕文率众寇清口，清口戍主振威将军率前员外将军周盘龙等击大破之。世祖遣虎贲主庞孟虬、积射将军殷孝祖等赴讨，受师伯节度。师伯遣中兵参军苟思达与孟虬合力。行达沙沟，虏窟瑰公、五军公等马步数万，迎军拒战，孟虬等奋击尽日，孟虬手斩五军公，虏于是大奔。孝祖又斩窟瑰公，赴水死者千计。虏又遣河南公、黑水公、济州公、青州刺史张怀之等屯据济岸，师伯又遣中兵参军江方兴就击破之，斩河南公树兰等。虏别帅它门又遣万余人攻清口戍城，干爱、方兴出城拒战，即斩它门，余众奔走。虏天水公又率二万人复来逼城，等出战，又破之，追奔至赤龙门，杀贼甚众。
1 2  《宋书·卷七十七·列传第三十七》：苟思达、庞孟虬等又追虏至杜梁，虏众多，四面俱合，平南参军童太壹及苟思达等并单骑出荡，应手披靡。孟虬等继至，虏乃散走，透河死者甚多。既而虏更合众大至，孟虬等又破之。世祖又遣司空参军卜天生助师伯。张怀之据縻沟城，师伯遣天生等破之，怀之出城逆战，天生率军主刘怀珍、白衣客朱士义、殿中将军孟继祖等击之。怀之败走入城，仅以身免。继祖于陈遇害，追赠郡守。又虏陇西王等屯据申城，背济向河，三面险固，天生又率众攻之，朱士义等贯甲先登，贼赴河死者无算，即日陷城。虏天水公又攻乐安城，建威将军、平原乐安二郡太守分武都与卜天生等拒击，大破之，虏乃奔退，追战克捷，直至清口。虏攻围，随方拒对，孝祖等既至，虏彻围遁走。
↑  《南齐书·卷三十·列传第十一》：虏遣清水公拾贲敕文寇清口，度又领军救援，刺虏骑将豹皮公堕马，获其具装铠槊，手杀数十人。
↑  《中国中古史研究》编委会. . 北京市: 中华书局. 2011.09: 137—150. ISBN 978-7-101-08080-3 （中文（简体））.  请检查|date=中的日期值 (帮助); 使用|accessdate=需要含有|url= (帮助)